**Projektas**

**DRUSKININKŲ SAVIVALDYBĖS TARYBA**

**SPRENDIMAS**

**DĖL  DRUSKININKŲ MIESTO P. CVIRKOS IR L. GIROS GATVIŲ PAVADINIMŲ PAKEITIMO**

2022 m. Nr.

Druskininkai

## Vadovaudamasi Lietuvos Respublikos vietos savivaldos įstatymo 6 straipsnio 27 punktu ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 3 ir 16 punktais, atsižvelgdama į 2022 m. gegužės 27 d. Vietos gyventojų apklausos balsų skaičiavimo protokolą Nr. NLK-64, pateiktą Apklausų dėl P. Cvirkos gatvės, Druskininkuose, pavadinimo pakeitimo ir dėl L. Giros gatvės, Druskininkuose, pavadinimo pakeitimo komisijos, sudarytos Druskininkų savivaldybės mero 2022 m. gegužės 9 d. potvarkiu Nr. M3-12 „Dėl vietos gyventojų apklausų skelbimo dėl P. Cvirkos ir L. Giros gatvių Druskininkuose pavadinimų pakeitimo“, Druskininkų savivaldybės taryba nusprendžia:

1. Pakeisti Druskininkų miesto:

1.1. P. Cvirkos gatvės pavadinimą į Žalgirio, patikslinant jos geografines charakteristikas (pagal pridedamą planą);

1.2. L. Giros gatvės pavadinimą į Nidos, patikslinant jos geografines charakteristikas (pagal pridedamą planą).

2. Įpareigoti Druskininkų savivaldybės administracijos Architektūros ir urbanistikos skyrių per 5 darbo dienas nuo šio sprendimo įsigaliojimo pateikti Adresų registro tvarkymo įstaigai šio sprendimo su priedais kopiją.

Šis sprendimas gali būti skundžiamas administracinių bylų teisenos įstatymu nustatyta tvarka.

Savivaldybės meras

**SAVIVALDYBĖS TARYBOS SPRENDIMO**

**DĖL DRUSKININKŲ MIESTO P. CVIRKOS IR L. GIROS GATVIŲ PAVADINIMŲ PAKEITIMO AIŠKINAMASIS RAŠTAS**

2022 m. birželio 10 d.

Druskininkai

|  |  |
| --- | --- |
| 1. | **Projekto esmė, tikslai ir uždaviniai**Šiuo sprendimo projektu siūloma pakeisti P. Cvirkos ir L. Giros gatvių pavadinimus bei patikslinti šių gatvių ašines linijas (geografines charakteristikas), kad jos atitiktų esamas gatves vietovėje. |
| 2. | **Kokių rezultatų laukiama**Pakeisti gatvių pavadinimai atitiks Lietuvos Respublikos teisės aktų reikalavimus. |
| 3.  | **Numatomo teisinio reguliavimo poveikio vertinimo rezultatai**  |
| 3.1. | **teisinio reguliavimo tikslas, pagrindas ir siūlomos priemonės jam pasiekti**Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ 3 punkte nustatyta, kad:*„3. Pavadinimai gatvėms, pastatams, statiniams ir kitiems objektams suteikiami ir keičiami pagal šiuos kriterijus:**3.1. pavadinimai turi būti kalbiškai taisyklingi;**3.2. pavadinimai neturi trikdyti visuomenės saugumo, viešosios tvarkos, kurstyti tautinės, rasinės, religinės ar socialinės neapykantos, prievartos ar diskriminacijos;**3.3. pavadinimai su vietovardžiais turi:**3.3.1. būti oficialūs ir norminiai (išnykę vietovardžiai – tik norminiai);**3.3.2. būti parenkami prioritetą teikiant nykstančių ar išnykusių krašto vietovardžių vardams;**3.4. pavadinimai su asmenvardžiais turi būti parenkami vertinant personalijų nuopelnus Lietuvos valstybės ar krašto istorijai, mokslui, menui, kultūrai, politikai ir kitoms visuomeninio gyvenimo sritims;**3.5. pavadinimai, susiję su istoriniais, kultūriniais įvykiais (datomis), vietomis, turi būti reikšmingi Lietuvos valstybei.“* Šiuo metu P. Cvirkos g. ir L. Giros gatvių pavadinimuose esantys asmenvardžiai ir personalijų įtaka Lietuvos valstybės ar krašto istorijai, politikai ir kitoms visuomeninio gyvenimo sritims vertinami neigiamai ir yra keistini. Lietuvos Respublikos Seimo Laisvės kovų ir valstybės istorinės atminties komisijos užklausimu Lietuvos gyventojų genocido ir rezistencijos tyrimo centras yra pateikęs išvadas dėl P. Cvirkos aktyvaus kolaboravimo su okupacinės sovietinės valdžios struktūromis. (<...*Išanalizavęs visus trijose pažymose išdėstytus istorinius faktus bei jų aplinkybes ir jų istorinį kontekstą į Komisijos klausimą, ar remiantis turimais archyviniais šaltiniais bei įvertinant istorinį kontekstą, galima teigti, kad Petras Cvirka 1940-1947 m. savo politinėje-visuomeninėje veikloje aktyviai kolaboravo su okupacinės sovietinės valdžios struktūromis, ir įvertinti, ar jo kolaboravimas sukėlė pasekmes Lietuvos valstybės bei jos piliečių likimui? Centras atsako teigiamai: Taip, Petras Cvirka savo politinėje-visuomeninėje veikloje aktyviai kolaboravo su okupacinės sovietinės valdžios struktūromis, o jo kolaboravimas sukėlė didelių ir žalingų pasekmių Lietuvos valstybės ir jos piliečių likimui.“).*L. Gira – neigiamai vertinamas kultūros ir sovietinės valdžios veikėjas, prisidėjęs prie Lietuvos okupacijos. L. Gira buvo okupacinės sovietų valdžios atstovas, aktyviai bendradarbiavo su Lietuvą okupavusia Sovietų Sąjunga. |
| 3.2. | **teisinio reguliavimo teigiamos ir neigiamos pasekmės**Neigiamos pasekmės nenumatomos. Adresai VĮ Registrų centro Adresų registre, pakeitus gatvės pavadinimą, bus automatiškai priskirti naujam gatvės pavadinimui. |
| 3.3. | **teisinio reguliavimo alternatyvos ir jų poveikio įvertinimas**Teisinio reguliavimo alternatyvų nėra. |
| 4.  | **Poveikis savivaldybės finansams** Bus reikalingos lėšos gatvių pavadinimų lentelėms pagaminti ir iškabinti. |
| 5 | **Poveikis administracinei naštai**Įtakos neturės. |
| 6. | **Poveikis socialinei aplinkai**Įtakos neturės  |
| 7. | **Poveikio konkurencijai vertinimas** Įtakos konkurencijai neturės. |
| 8. | **Dėl konsultavimosi su visuomene**Su visuomene konsultuojamasi sprendimo projektą paskelbus savivaldybės interneto svetainėje. Taip pat 2022 m. gegužės 9 d. Druskininkų savivaldybės mero potvarkiu Nr. M3-12 „Dėl vietos gyventojų apklausų skelbimo dėl P. Cvirkos ir L. Giros gatvių Druskininkuose pavadinimų pakeitimo“ buvo paskelbtos vietos gyventojų apklausos, kurių metu vietos gyventojai turėjo galimybę pateikti siūlymus dėl P. Cvirkos gatvės ir L. Giros gatvės pavadinimų pakeitimo reikalingumo ir naujų pavadinimų šioms gatvėms suteikimo.Apklausos dėl P. Cvirkos gatvės, Druskininkuose, pavadinimo pakeitimo, rezultatai: * Apklausiamos teritorijos vietos gyventojų, turinčių teisę dalyvauti apklausoje, skaičius – 57
* Apklausoje dalyvavo 35 vietos gyventojai, jų dalis nuo bendro (1 punkto) skaičiaus – 61,4 %
* Vietos gyventojų, atsakiusių „Taip“, skaičius 17, jų dalis nuo dalyvavusiųjų – 48,6 %
* Vietos gyventojų, atsakiusių „Ne“, skaičius 18, jų dalis nuo dalyvavusiųjų – 51,4 %

Apklausos dėl L. Giros gatvės, Druskininkuose, pavadinimo pakeitimo, rezultatai:* Apklausiamos teritorijos vietos gyventojų, turinčių teisę dalyvauti apklausoje, skaičius – 28
* Apklausoje dalyvavo 20 vietos gyventojų, jų dalis nuo bendro (1 punkto) skaičiaus – 71,43 %
* Vietos gyventojų, atsakiusių „Taip“, skaičius 9, jų dalis nuo dalyvavusiųjų – 45 %
* Vietos gyventojų, atsakiusių „Ne“, skaičius 11, jų dalis nuo dalyvavusiųjų – 55 %

Atsižvelgiant į gyventojų dažniausiai pasiūlytus pavadinimus, šiuo sprendimo projektu siūloma pakeisti P. Cvirkos gatvės pavadinimą į Žalgirio, L. Giros gatvės pavadinimą - į Nidos.  |
| 9. | **Ar projektas parengtas laikantis Lietuvos Respublikos valstybinės kalbos įstatymo, Lietuvos Respublikos teisėkūros pagrindų įstatymo reikalavimų ir atitinka bendrinės lietuvių kalbos normas, o projekto sąvokos ir jas įvardijantys terminai įvertinti Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka**Projektas parengtas laikantis nustatytų reikalavimų. |
| 10. | **Priimtam sprendimui įgyvendinti kokius teisės aktus reikia priimti, pakeisti ar panaikinti** Priimtam sprendimui įgyvendinti teisės aktų keisti nereikės.  |
| 11. | **Kiti rengėjo nuomone, reikalingi pagrindimai ir paaiškinimai** Nėra. |
| 12. | **Teisės akto antikorupcinis vertinimas\***Teikiamas projektas įtakos korupcijai neturės, galimybės sudaryti prielaidas korupcijai atsirasti ar plėtotis nėra.Savivaldybės administracijos vyriausioji specialistė-tarpinstitucinio bendradarbiavimo koordinatorė Vida Krisiuvienė |
| 13.  | Sprendimo projekto rengėjo (-ų) Architektūros ir urbanistikos skyriausVyriausiasis specialistas Arnas Petrauskas |

**DRUSKININKŲ SAVIVALDYBĖS TARYBOS SPRENDIMŲ PROJEKTŲ IR DRUSKININKŲ SAVIVALDYBĖS ADMINISTRACIJOS DIREKTORIAUS NORMINIŲ ĮSAKYMŲ PROJEKTŲ ANTIKORUPCINIO VERTINIMO**

**PAŽYMA**

Teisės akto projekto pavadinimas:Dėl Druskininkų miesto P. Cvirkos ir L. Giros gatvių pavadinimų pakeitimo.

Teisės akto projekto tiesioginis rengėjas: Arnas Petrauskas - Architektūros ir urbanistikos skyriaus vyriausiasis specialistas.

Antikorupciniu požiūriu rizikingos teisės akto projekto nuostatos: *6; 10; 11; 12; 13; 14; 18; 19;*

Antikorupciniu požiūriu rizikingos teisės akto projekto nuostatos, nustatytos atliekant antikorupcinį vertinimą po tarpinstitucinio derinimo.

| Eil. Nr. | Kriterijus | Pagrindimas (nurodomos konkrečios teisės akto projekto ar kitų teisės aktų nuostatos, pagrindžiančios teigiamą atsakymą, arba pateikiamos antikorupcinį teisės akto projekto vertinimą atliekančio specialisto pastabos ir pasiūlymai dėl korupcijos rizikos mažinimo) | Teisės akto projekto pakeitimas, mažinantis korupcijos riziką, arba teisės akto projekto tiesioginio rengėjo argumentai, kodėl neatsižvelgta į pastabą | Išvada dėl teisės akto projekto pakeitimų arba argumentų, kodėl neatsižvelgta į pastabą |
| --- | --- | --- | --- | --- |
|  |  | *pildo teisės akto projekto vertintojas* | *pildo teisės akto projekto tiesioginis rengėjas* | *pildo teisės akto projekto vertintojas* |
| 1. | Teisės akto projektas nesudaro išskirtinių ar nevienodų sąlygų subjektams, su kuriais susijęs teisės akto įgyvendinimas | *LR Vietos savivaldos įstatymo 16 str.* |  | □ tenkina□ netenkina |
| 2. | Teisės akto projekte nėra spragų ar nuostatų, leisiančių dviprasmiškai aiškinti ir taikyti teisės aktą | *LR Vietos savivaldos įstatymo 16 str. ,**LR Teisėkūros įstatymo 13 str.* |  | □ tenkina□ netenkina |
| 3. | Teisės akto projekte nustatyta, kad sprendimą dėl teisių suteikimo, apribojimų nustatymo, sankcijų taikymo ir panašiai priimantis subjektas atskirtas nuo šių sprendimų teisėtumą ir įgyvendinimą kontroliuojančio (prižiūrinčio) subjekto | *LR Vietos savivaldos įstatymo 16 str.,**LR Teisėkūros įstatymo 18 str., LR ABTĮ 33 str.,88 str.*  |  | □ tenkina□ netenkina |
| 4. | Teisės akto projekte nustatyti subjekto įgaliojimai (teisės) atitinka subjekto atliekamas funkcijas (pareigas) | *LR Vietos savivaldos įstatymo 16 str., LR Teisėkūros įstatymo 18 str.*  |  | □ tenkina□ netenkina |
| 5. | Teisės akto projekte nustatytas baigtinis sprendimo priėmimo kriterijų (atvejų) sąrašas | *LR Vietos savivaldos įstatymo 16 str.,*  |  | □ tenkina□ netenkina |
| 6. | Teisės akto projekte nustatytas baigtinis sąrašas motyvuotų atvejų, kai priimant sprendimus taikomos išimtys |  |  | □ tenkina□ netenkina |
| 7. | Teisės akto projekte nustatyta sprendimų priėmimo, įforminimo tvarka ir priimtų sprendimų viešinimas | *LR Vietos savivaldos įstatymo 16 str., LR Teisėkūros įstatymo 18 str., 19 str., Tarybos veiklos reglamento 128 p., 129 p.,*  |  | □ tenkina□ netenkina |
| 8. | Teisės akto projekte nustatyta sprendimų dėl mažareikšmiškumo priėmimo tvarka |  |  | □ tenkina□ netenkina |
| 9. | Jeigu pagal numatomą reguliavimą sprendimus priima kolegialus subjektas, teisės akto projekte nustatyta kolegialaus sprendimus priimančio subjekto:9.1. konkretus narių skaičius, užtikrinantis kolegialaus sprendimus priimančio subjekto veiklos objektyvumą;9.2. jeigu narius skiria keli subjektai, proporcinga kiekvieno subjekto skiriamų narių dalis, užtikrinanti tinkamą atstovavimą valstybės interesams ir kolegialaus sprendimus priimančio subjekto veiklos objektyvumą ir skaidrumą;9.3. narių skyrimo mechanizmas;9.4. narių rotacija ir kadencijų skaičius ir trukmė;9.5. veiklos pobūdis laiko atžvilgiu;9.6. individuali narių atsakomybė | *LR Vietos savivaldos įstatymo 11 str., 13 str., 14 str., 19 str., 22 str., 24 str., 25 str., 29 str., 30 str., Tarybos veiklos reglamento 36 p. -67 punktai; LR Savivaldybių administracinės priežiūros įstatymo 4 str.*  |  | □ tenkina□ netenkina |
| 10. | Teisės akto projekto nuostatoms įgyvendinti numatytos administracinės procedūros yra būtinos, nustatyta išsami jų taikymo tvarka  |  |  | □ tenkina□ netenkina |
| 11. | Teisės akto projekte nustatytas baigtinis sąrašas motyvuotų atvejų, kai administracinė procedūra netaikoma |  |  | □ tenkina□ netenkina |
| 12. | Teisės akto projektas nustato jo nuostatoms įgyvendinti numatytų administracinių procedūrų ir sprendimo priėmimo konkrečius terminus |  |  | □ tenkina□ netenkina |
| 13. | Teisės akto projektas nustato motyvuotas terminų sustabdymo ir pratęsimo galimybes |  |  | □ tenkina□ netenkina |
| 14. | Teisės akto projektas nustato administracinių procedūrų viešinimo tvarką |  |  | □ tenkina□ netenkina |
| 15. | Teisės akto projektas nustato kontrolės (priežiūros) procedūrą ir aiškius jos atlikimo kriterijus (atvejus, dažnį, fiksavimą, kontrolės rezultatų viešinimą ir panašiai) | *LR ABTĮ 33 str. , LR Savivaldybių administracinės priežiūros įstatymo 4 str.* |  | □ tenkina□ netenkina |
| 16. | Teisės akto projekte nustatytos kontrolės (priežiūros) skaidrumo ir objektyvumo užtikrinimo priemonės[[1]](#footnote-1) | *LR Savivaldybių administracinės priežiūros įstatymo 4 str.* |  | □ tenkina□ netenkina |
| 17. | Teisės akto projekte nustatyta subjektų, su kuriais susijęs teisės akto projekto nuostatų įgyvendinimas, atsakomybės rūšis (tarnybinė, administracinė, baudžiamoji ir panašiai) | *LR ABTĮ 88 str.,**LR ANK XXIV-XXV skyriai*  |  | □ tenkina□ netenkina |
| 18. | Teisės aktų projekte numatytas baigtinis sąrašas kriterijų, pagal kuriuos skiriama nuobauda (sankcija) už teisės akto projekte nustatytų nurodymų nevykdymą, ir nustatyta aiški jos skyrimo procedūra |  |  | □ tenkina□ netenkina |
| 19. | Kiti svarbūs kriterijai |  |  | □ tenkina□ netenkina |
| Teisės akto projekto tiesioginis rengėjas: | Architektūros ir urbanistikos skyriausvyriausiasis specialistasArnas Petrauskas | Teisės akto projekto vertintojas: | Savivaldybės administracijos vyriausioji specialistė-tarpinstitucinio bendradarbiavimo koordinatorė Vida Krisiuvienė |
|  |  |  |  |
|  |  |  |  |

1. Pavyzdžiui, aiškiai ir išsamiai išdėstytos kontroliuojančio subjekto teisės ir pareigos, nustatyta standartizuota kontrolės atlikimo procedūra, reikalavimas fiksuoti atskirus kontrolės procedūros etapus ir jų rezultatus, atsakingų specialistų rotacija, užkirstas kelias kontroliuojančio ir kontroliuojamo subjektų tiesioginiam kontaktui be liudininkų ir panašiai. [↑](#footnote-ref-1)